Baltimore Ravens
<s>Baltimore Ravens je profesionalna momčad američkog nogometa iz Baltimorea u Marylandu.</s><s>Trenutno igraju u sjevernoj diviziji AFC konferencije.</s><s>Jedna su od najmlađih momčadi u ligi, osnovana 1996.</s><s>Unatoč tome što postoje tek 18 sezona, već imaju osvojena dva Super Bowla te četiri divizijske titule.</s><s>Ravensi svoje domaće utakmice igraju na M&T Bank Stadiumu u Baltimoreu.</s>

<s>Povijest kluba</s>

<s>Osnivanje kluba</s>

<s>Baltimore je imao NFL momčad i prije osnivanja Ravensa.</s><s>Bili su to Coltsi, koji su igrali u Baltimoreu od 1953. do 1983., kada je momčad preseljena u Indianapolis.</s><s>Unatoč tome, Baltimore je i dalje ostao  zainteresiran za NFL momčad.</s><s>Ispočetka je postojala opcija dolaska Los Angeles Ramsa u Baltimore, ali su Ramsi na kraju otišli u St.</s><s>Louis.</s><s>Također je propao i dolazak Tampa Bay Buccaneersa 1995.</s><s>Baltimore je na kraju dobio NFL momčad na pomalo bizaran način - Brownsi iz Clevelanda preselili su se u Baltimore, ali prava na ime, povijest i arhivu ostali su u Clevelandu.</s><s>To je značilo da je Baltimore dobio njihove igrače i trenersko osoblje, a Cleveland je privremeno ostao bez NFL momčadi (samo do 1999. kada je tamo osnovana nova momčad s novim igračima, ali pod starim imenom Cleveland Browns).</s>

<s>Prve sezone</s>

<s>Prvu sezonu Ravensi su završili omjerom 4-12.</s><s>Te sezone su igrali u centralnoj diviziji AFC konferencije, gdje su im protivnici bili Pittsburgh Steelersi, Jacksonville Jaguarsi, Cincinnati Bengalsi i  Houston Oilersi (danas Tennessee Titansi).</s><s>Ravensi su 1996. na draftu među ostalima izabrali linebackera Raya Lewisa, koji je postao vođa i lice momčadi Ravensa  i jedan od najpopularnijih igrača footballa u zadnjih 20-ak godina.</s><s>Iako su im prve tri sezone završile gubitničkim omjerom, Ravensi su ipak postajali sve bolji i bolji.</s><s>1999. dobili su novog trenera Briana Billicka, te su sezonu završili omjerom 8-8.</s>

<s>Prvi Super Bowl (2000.)</s>

<s>Sezona 2000. je bila povijesna za Baltimore Ravense.</s><s>Te sezone imali su najbolju obranu u cijeloj ligi (primili su samo 165 poena u 16 utakmica regularnog dijela sezone), te ušli u playoff omjerom 12-4.
Obrana je nastavila izvanrednim igrama i u playoffu, gdje su u četiri utakmice primili samo 23 poena.</s><s>Tu su pobijeđivali redom Denver, Tennessee i Oakland i na kraju New York Giantse u Super Bowlu, rezultatom 34:7.</s><s>U idućih 11 sezona, Ravensi su tri puta osvajali diviziju i ušli u playoff ukupno 7 puta.</s>

<s>Drugi Super Bowl (2012.)</s>

<s>Ravensi su 2012. ponovili svoj uspjeh iz 2000.</s><s>Osvojili su diviziju omjerom 10-6 i plasirali se u playoff.</s><s>Prva prepreka bili su im Indianapolis Coltsi predvođeni rookie quarterbackom Andrewom Luckom.</s><s>Ravensi su utakmicu dobili 24:9, kao i iduću protiv Denver Broncosa, 38:35.</s><s>Konferencijsko finale donijelo im je reprizu od prošle godine i New England Patriotse.</s><s>Ravensi su se ovaj put osvetili za prošlogodišnji poraz te pobjedom od 28:13 ušli u Super Bowl gdje su ih čekali San Francisco 49ersi.</s><s>Baltimore je pred više od 71.000 gledatelja na stadionu u New Orleansu uspio zadržati veliko vodstvo iz početka treće četvrtine (28:6) i na kraju pobijediti rezultatom 34:31.</s><s>Quarterback Ravensa Joe Flacco je bio proglašen za MVP-a utakmice, a to je ujedno bila i posljednja utakmica Raya Lewisa za Ravense.</s><s>Taj Super Bowl je postao poznat po nadimku "Harbaugh Bowl", pošto su treneri oba kluba bili braća Jim (San Francisco) i John (Baltimore) Harbaugh.</s>

<s>Učinak po sezonama od 2002.</s>

<s>Igrači</s>

<s>Trenutna igračka postava 
Popis je ažuriran 12. veljače 2014.</s>

<s><noinclude></s>

<s>Napomena: * - neograničeni slobodni igrač (agent), ** - ograničeni slobodni igrač (agent), *** - slobodni igrač s ekskluzivnim pravima</s>

<s>Članovi Kuće slavnih NFL-a 
 Jonathan Ogden (u klubu od 1996. - 2007.)
 Rod Woodson (1998. - 2001.) 
 Shannon Sharpe (2000. - 2001.)
 Deion Sanders (2004. - 2005.)</s>

<s>Izvori</s>

<s>NFL klubovi</s>

